2017. gada 11. aprīlī Noteikumi Nr. 201

Rīgā (prot. Nr. 19  3. §)

**Grozījumi Ministru kabineta 2015. gada 30. jūnija noteikumos Nr. 333 "Noteikumi par Latvijas būvnormatīvu LBN 201-15 "Būvju ugunsdrošība""**

Izdoti saskaņā ar Būvniecības likuma

5. panta pirmās daļas 3. punktu

1. Izdarīt  Ministru kabineta 2015. gada 30. jūnija noteikumos Nr. 333 "Noteikumi par Latvijas būvnormatīvu LBN 201-15 "Būvju ugunsdrošība"" (Latvijas Vēstnesis, 2015, 125. nr.) šādus grozījumus:

1.1. papildināt noteikumus ar 7. punktu šādā redakcijā:

"7. Būvprojektiem, kuri noteiktā kārtībā saskaņoti (akceptēti) vai iesniegti saskaņošanai būvvaldē līdz 2017. gada 30. aprīlim, piemēro šos noteikumus redakcijā, kas bija spēkā līdz 2017. gada 30. aprīlim. Būvprojektiem, kuri tiek izstrādāti, pamatojoties uz plānošanas un arhitektūras uzdevumiem, kas izsniegti līdz 2014. gada 30. septembrim, vai būvatļaujām, kas izdotas no 2014. gada 1. oktobra līdz 2017. gada 30. aprīlim, var piemērot šos noteikumus redakcijā, kas bija spēkā līdz 2017. gada 30. aprīlim.";

1.2. aizstāt būvnormatīva 2.13. apakšpunktā vārdus "var atrasties" ar vārdiem "pastāvīgi uzturas";

1.3. izteikt būvnormatīva 2.16. apakšpunktu šādā redakcijā:

"2.6. dūmu izvades ailas – veramas durvis, vārti, atverami logi, atveramās žalūzijas un lūkas, atklātas ailas ārējās norobežojošajās konstrukcijās, caur kurām ugunsgrēka gadījumā iespējams izvadīt dūmus;";

1.4. papildināt būvnormatīva 2.19. apakšpunktu aiz vārda "punktā" ar vārdiem "kurā pastāvīgi var uzturēties būves lietotāji";

1.5. aizstāt būvnormatīva 2.27. apakšpunktā vārdus "bez ugunsslodzes" ar vārdiem "kuras ugunsslodze ir mazāka par 25 MJ/m2 un";

1.6. aizstāt būvnormatīva 2.32. apakšpunktā vārdus "bez ugunsslodzes" ar vārdiem "kuras ugunsslodze ir mazāka par 25 MJ/m2";

1.7. papildināt būvnormatīvu ar 2.39. apakšpunktu šādā redakcijā:

"2.39. telpa ar cilvēku pastāvīgu uzturēšanos – telpa, kurā cilvēki nepārtraukti uzturas vairāk par divām stundām vai kopumā uzturas vairāk par sešām stundām diennaktī;";

1.8. papildināt būvnormatīva 40. punktu ar otro teikumu šādā redakcijā:

"Piebrauktuves pagrieziens nedrīkst ierobežot ugunsdzēsības un glābšanas tehnikas kustību – piebrauktuves platums pagrieziena posmā ir vismaz pieci metri, pirms un pēc pagrieziena ir vismaz 11 metru garš paplašinājuma pārejas posms.";

1.9. aizstāt būvnormatīva 50. punktā vārdus "Ailu veramo" ar vārdiem "Ailu neveramo un veramo";

1.10. izteikt 51. un 52. punktu šādā redakcijā:

"51. Ugunsdrošās sienās un ugunsdrošās konstrukcijās esošo ailu (logu, durvju vai lūku) aizpildījumu minimālā ugunsizturība norādīta šā būvnormatīva pielikuma 1. tabulā.

52. Ja dažādos ugunsdrošības nodalījumos vai ugunsdroši atdalītās telpās izvietotās ailas atrodas leņķī viena pret otru un attālums starp tām ir mazāks par šā būvnormatīva pielikuma 7. tabulā norādīto minimālo ugunsdrošības atstarpi, tad:

52.1. ja leņķis ir mazāks par 60º, ailu aizpildījuma ugunsizturība minimālajā ugunsdrošības atstarpē atbilst prasībām, kas norādītas šā būvnormatīva pielikuma 1. tabulā;

52.2. ja leņķis ir robežās no 60º līdz 135º, ailu aizpildījums minimālajā ugunsdrošības atstarpē atbilst viengabalainības (E) un siltuma starojuma ierobežojuma (W) prasībām, kas norādītas šā būvnormatīva pielikuma 1. tabulā;

52.3. ja leņķis ir lielāks par 135º, ailu aizpildījumam ugunsizturības papildprasības netiek izvirzītas.";

1.11. izteikt būvnormatīva 54. punktu šādā redakcijā:

"54. Ugunsdrošo būvkonstrukciju un inženiertīklu šķērsojuma vietu spraugas aizpilda ar ugunsdrošiem blīvējumiem vai sistēmām, kuru ugunsizturība var būt par pakāpi zemāka nekā ugunsdrošām konstrukcijām noteiktā ugunsizturība, bet ne zemāka par EI 30.";

1.12. izteikt būvnormatīva 57. punkta otro teikumu šādā redakcijā:

"Būves augstākā stāva grīdas līmeņa atzīme un ugunsdrošības nodalījuma maksimālā platība norādīta šā būvnormatīva pielikuma 3. tabulā.";

1.13. svītrot būvnormatīva 58. punktā trešo teikumu;

1.14. izteikt būvnormatīva 72. punktu šādā redakcijā:

"72. Būvju konstrukciju minimālā ugunsizturība un lietojamo būv­izstrādājumu minimālās ugunsreakcijas klases norādītas šā būvnormatīva pielikuma 1., 2. un 5. tabulā. Ārsienu ailu aizpildījumu (izņemot ailu aizpildījumus, kas ierīkoti ugunsdrošās sienās, un ugunsdrošības nodalījuma norobežojošās konstrukcijas) ugunsizturība un ugunsreakcija netiek normēta.";

1.15. papildināt būvnormatīva 78. punktu aiz vārda "kāpnes" ar vārdiem "ar minimālo platumu 0,6 metri";

1.16. papildināt būvnormatīva 81.1.1. apakšpunktu aiz vārda "kāpnēm" ar vārdiem "ar minimālo platumu 0,6 metri";

1.17. aizstāt būvnormatīva 93. punktā vārdus "kopējās platības" ar vārdu "būvapjoma";

1.18. papildināt būvnormatīva 95. punktu ar trešo un ceturto teikumu šādā redakcijā:

"Lai būves pasargātu no sagrūšanas sprādziena rezultātā, sprādzien­bīstamās telpās paredz viegli atdalāmas konstrukcijas. Viegli atdalāmās konstrukcijas izbūvē būves ārējās norobežojošās konstrukcijās, un to laukums nav mazāks par 0,05 m2 uz aizsargājamās telpas 1 m3.";

1.19. papildināt būvnormatīvu ar 98.5. apakšpunktu šādā redakcijā:

"98.5. tas neved cauri sprādzienbīstamām telpām vai telpām, kuru mainīgā ugunsslodze pārsniedz 600 MJ/m2.";

1.20. izteikt būvnormatīva 101.2. apakšpunktu šādā redakcijā:

"101.2. pa atklātām iekšējām un ārējām kāpnēm;";

1.21. papildināt būvnormatīva 105. punktu aiz vārda "ja" ar vārdiem "telpā var atrasties ne vairāk par 50 lietotājiem un";

1.22. papildināt būvnormatīva 112.5. apakšpunktu aiz skaitļa "III" ar skaitli "IV";

1.23. svītrot būvnormatīva 136. punktu;

1.24. papildināt būvnormatīva 143. punktu aiz vārda "evakuējamiem" ar vārdiem "un līdz 700 mm, ja tas paredzēts līdz pieciem evakuējamiem";

1.25. papildināt būvnormatīva 149. punktu ar ceturto teikumu šādā redakcijā:

"Tehniskajām telpām, saimniecības telpām un citām būves telpām, kurās var atrasties līdz pieciem būves lietotājiem, durvju brīvo platumu atļauts samazināt līdz 700 mm.";

1.26. izteikt 152. punkta pirmo teikumu šādā redakcijā:

"Kāpņu telpas durvju minimālā ugunsizturība norādīta šā būvnormatīva pielikuma 1. tabulā.";

1.27. papildināt būvnormatīvu ar 158.4., 158.5. un 158.6. apakšpunktu šādā redakcijā:

"158.4. ugunsdzēsēju lifta kabīne aprīkota ar divpusīgu sarunu iekārtu (starp kabīni un galveno iekāpšanas stāvu);

158.5. ugunsdzēsēju lifta elektroapgādi nodrošina vismaz divi neatkarīgi elektroapgādes avoti;

158.6. elektroenerģijas piegādes kabeļu ugunsizturība atbilst piemērojamajā standartā noteiktajai, bet nav mazāka par 30 minūtēm.";

1.28. papildināt būvnormatīva 162. punktu ar otro teikumu šādā redakcijā:

"Izgaismotie evakuācijas izeju un evakuācijas ceļu norādītāji ir pastāvīgi ieslēgti darba režīmā vai paredzēta to automātiska ieslēgšanās no automātiskās ugunsgrēka atklāšanas un trauksmes signalizācijas sistēmas vai automātiskās sprinkleru ugunsdzēsības sistēmas.";

1.29. aizstāt būvnormatīva pielikuma 1. tabulas 6. piezīmē skaitli "0,8" ar skaitli "8";

1.30. izteikt būvnormatīva pielikuma 2. tabulu šādā redakcijā;

|  |  |  |  |  |  |  |
| --- | --- | --- | --- | --- | --- | --- |
| "Nr.  p.k. | Būvkonstrukcijas | Būvju būvkonstrukciju minimālās būvizstrādājumu ugunsreakcijas klases atkarībā no būvju ugunsnoturības pakāpēm | | | | |
| U1 | | U2 | | U3 |
| U1a | U1b | U2a | U2b |
| 1. | Kāpņu telpu sienas | A1 | A1 | A1 | A1 | netiek normēta\*\*\*\* |
| 2. | Nesošās sienas un karkasa kolonnas | A1 | A1 | A2-s1,d0\*\* | B-s2,d0 | netiek normēta\*\*\*\* |
| 3. | Kāpņu laukumi, sijas, laidi, pakāpieni | A1 | A1 | A2-s1,d0 | A2-s1,d0 | netiek normēta\*\*\*\* |
| 4. | Ārējās sienas | A2-s1,d0 | A2-s1,d0 | B-s1,d0 | netiek normēta | netiek normēta\*\*\*\* |
| 5. | Kāpņu telpas horizontāla norobežojošā konstrukcija | A1 | A1 | A2-s1,d0 | A2-s1,d0 | netiek normēta\*\*\*\* |
| 6. | Starpstāvu pārsegumi un savietotais jumts | A1 | A2-s1,d0 | B-s1,d0\*\*\* | B-s2,d0\*\*\* | netiek normēta\*\*\*\* |
| 7. | Jumta nesošā būvkonstrukcija | A2-s1,d0 | A2-s1,d0 | netiek normēta | netiek normēta | netiek normēta\*\*\*\* |
| 8. | Ugunsdroša siena un ugunsdrošības nodalījuma norobežojošā konstrukcija | A1 | A1 | A1 | A2-s1,d0 | A2-s1,d0 |
| 9. | Ugunsdroši atdalītas telpas norobežojošā konstrukcija | A2-s1,d0 | A2-s1,d0 | B-s1,d0 | B-s1,d0 | nav pare­dzētas\*\*\*\* |
| 10. | Balkona un lodžijas, terases un galerijas nesošās konstrukcijas | A2-s1,d0 | A2-s1,d0 | B-s1,d0\*\*\* | B-s1,d0\*\*\* | netiek nor­mēta\*\*\*\*" |

1.31. papildināt būvnormatīva pielikuma 2. tabulu ar 4. piezīmi šādā redakcijā:

"4. \*\*\*\* Ja U3 ugunsnoturības pakāpes I, II un V lietošanas veida būve atbilst šā būvnormatīva pielikuma 3. tabulas 2. piezīmei, tad:

1) būvizstrādājumu ugunsreakcijas klase ir vismaz D-s2, d0;

2) ārsienu siltumizolācijas būvizstrādājumu ugunsreakcijas klase ir vismaz A2-s1, d0;

3) pa būves perimetru četru metru augstumā no zemes virsmas līmeņa ārsienu apdares ugunsreakcijas klase ir vismaz A2-s1, d0. Augstāk ārsienu apdarē ir atļauts lietot B-s1, d0 ugunsreakcijas klases būvizstrādājumus, kurus ugunsizplatības novēršanai starpstāvu pārsegumu līmeņos horizontāli šķērso ugunsdrošas atdalošās joslas/barjeras no vismaz A2-sl, d0 ugunsreakcijas klases būvizstrādājumiem;

4) ugunsdrošā aizsargseguma K260 ugunsreakcijas klase ir vismaz   
A2-s1, d0.";

1.32. izteikt būvnormatīva pielikuma 3. tabulas nosaukumu šādā redakcijā:

"**Būves augstākā stāva grīdas līmeņa atzīme un ugunsdrošības nodalījuma maksimālā platība**";

1.33. aizstāt būvnormatīva pielikuma 3. tabulā I būves lietošanas veida rindu

|  |  |  |
| --- | --- | --- |
| "U3 | līdz 8 | 1600" |

ar rindu

|  |  |  |
| --- | --- | --- |
| "U3 | līdz 8\* | 1600" |

1.34. aizstāt būvnormatīva pielikuma 3. tabulā II, V būves lietošanas veida rindu

|  |  |  |
| --- | --- | --- |
| "U3 | līdz 8 | 1600" |

ar rindu

|  |  |  |
| --- | --- | --- |
| "U3 | līdz 8\* | 1600" |

1.35. izteikt būvnormatīva pielikuma 3. tabulas piezīmi šādā redakcijā:

"Piezīmes.

1. Ja ierīkota automātiskā ugunsdzēsības sistēma, šajā tabulā norādīto ugunsdrošības nodalījuma maksimālo platību var dubultot.

2. \* U3 ugunsnoturības pakāpes I, II un V lietošanas veida būvēs, kurās būvkonstrukciju (tai skaitā ugunsdrošo būvkonstrukciju) minimālā ugunsizturība atbilst U2a ugunsnoturības pakāpei, ir atļauts palielināt būves augstākā stāva grīdas līmeņa atzīmi līdz 18 m un stāvu skaitu līdz 6, ja izpildītas šādas papildu prasības (nosacījumi):

1) ir nodrošināta iespēja būves lietotājiem evakuēties pa dūmaizsargātu kāpņu telpu bez ugunsslodzes, kuras būvizstrādājumu un konstrukciju elementu ugunsreakcijas klase ir A1, sienu un griestu apdares būvizstrādājumu ugunsreakcijas klase ir A1, grīdas seguma ugunsreakcijas klase ir A1FL, vai evakuēties pa divām atsevišķām un dažādās vietās izvietotām evakuācijas izejām;

2) katrā telpā, kurā pastāvīgi var uzturēties cilvēki, ir paredzēta atverama aila (šā būvnormatīva 3.3. apakšnodaļa), kura sasniedzama ar ugunsdzēsības un glābšanas tehniku (autokāpnēm, autopacēlāju);

3) būves telpas aprīkotas ar automātisko ugunsgrēka atklāšanas un trauksmes signalizācijas sistēmu (izņemot dzīvokļus ugunsdroši atdalīto telpu robežās);

4) nesošās un ugunsdrošās būvkonstrukcijas, kā arī to savienojumu vietas (izņemot šīs piezīmes 1. punktā minēto dūmaizsargāto kāpņu telpu) ir aizsargātas ar ugunsdrošo aizsargsegumu K260 (testēta būvkonstrukcija atbilstoši piemērojamam standartam par būvizstrādājumu un būvelementu klasifikāciju pēc to ugunsizturības) vai ēkas telpas aprīkotas ar automātisko ugunsdzēsības (sprinkleru) sistēmu.";

1.36. izteikt būvnormatīva pielikuma 6. tabulas 4.1., 4.2. un 4.3. apakšpunktu šādā redakcijā:

|  |  |  |  |  |
| --- | --- | --- | --- | --- |
| "4.1. | tirdzniecības telpas\*\*\* | 45 | 90 | 3\* |
| 4.2. | izklaides un publisko pasākumu telpas\*\*\* | 45 | 90 | 1,0 – zālēs bez sēdvietām vai atbilstoši projektēšanas uzdevumā paredzētajam vietu skaitam |
| 4.3. | citās IV lietošanas veida būvēs\*\*\* | 45 | 90 | atbilstoši projektēšanas uzdevumā paredzētajam vietu skaitam" |

1.37. papildināt būvnormatīva pielikuma 6. tabulu ar 3. piezīmi šādā redakcijā:

"3.\*\*\* Atsevišķās telpās maksimālo attālumu līdz tuvākajai evakuācijas izejai var pagarināt līdz 60 metriem, ja telpa ir aprīkota ar automātisko ugunsdzēsības sistēmu, automātisko ugunsgrēka atklāšanas un trauksmes signalizācijas sistēmu un automātisko dūmu un karstuma izvades sistēmu."

2. Noteikumi stājas spēkā 2017. gada 1. maijā.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens